
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης ενός στρέμματος και 
οκτακοσίων εννενήντα δύο τ.μ. (1,892) στη θέση 
«Κρασοπούλη - Καινούργιος Μύλος» του συνιδιο¬ 
κτήτου δάσους Νεοκάστρου περιφέρειας Κοινότη¬ 
τας Νεοκάστρου Νομού Ημαθίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου στη Χώρα Σιά¬ 
τιστας του Χρήστου Τζιουκαλά. 2 

Τροποποίηση ρυμοτομικού σχεδίου οικισμού Γ. Καραϊ- 
σκάκη Κοινότητος Μαυρομματίου Ν. Καρδίτσας. . 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2557/13.4.93 απόφαση Δη¬ 
μάρχου Λάρισας. 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1186 (1) 

Κήρυξη αναδασωτέας έκτασης ενός στρέμματος και 
οκτακόσιων εννενήντα δύο τ.μ. (1,892) στη θέση 
«Κρασοπούλη - Καινούργιος Μύλος» του συνιδιοκτή¬ 
του δάσους Νεοκάστρου περιφέρειας Κοινότητας Νε¬ 
οκάστρου Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 117 παρ. 3 του Συντάγμα¬ 
τος της χώρας. 


2. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

3. Τις διατάξεις του Ν. 998/79 «Περί προστασίας των 
Δασών κ.λπ.» και ειδικότερα: α) του άρθρου 41 παρ. 1, β) 
του άρθρου 38 παρ. 1, γ) του άρθρου 12 παρ. 2 του Ν. 
2040/92. 

4. Τις διαταγές του Υπουργείου Γεωργίας: α) 160417/ 
1180/8.7.80, β) 182447/3049/24.9.80, γ) 141823/ 
24.2.83. 

5. Την αριθ. 1457/21.6.93 αναφορά - πρόταση του Δα¬ 
σαρχείου Βέροιας περί κηρύξεως αναδασωτέας της ανα- 
φερόμενης στο θέμα εκτάσεως, αποφασίζουμε: 

Κηρύσσουμε αναδασωτέα; με σκοπό τη διατήρηση του 
δάσους και τον αποκλεισμό της χρήσεώς του για άλλο 
σκοπό, την έκταση του ενός στρέμ. και οκτακόσιων εννε¬ 
νήντα δύο τ.μ. (1,892) στη θέση «Κρασοπούλη - Καινούρ¬ 
γιος Μύλος» του συνιδιοκτήτου δάσους Νεοκάστρου Πε¬ 
ριφέρειας Δασαρχείου Βέροιας που εκχερσώθηκε παρα- 
νόμως. 

Προσδιορίζεται από τα στοιχεία: Α, Δ, Γ, Β, 5,4,3, 2,1 
και έχει όρια: 

Ανατολικά: Συνιδιόκτητο Δάσος Νεοκάστρου. 

Δυτικά: Με γεωργικές καλλιέργειες. 

Βόρεια: Με γεωργικές καλλιέργειες. 

Νότια: Με Συνιδιόκτητο Δάσος Νεοκάστρου. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η αποκατάσταση της βλαστήσεως θα γίνει με φυσική 
αναγέννηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 1 Ιουλίου 1993 
Ο Νομάρχης 

ΚΩΝ/ΝΟΣ ΕΥΘΥΜΙΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3277 (2) 

Χαρακτηρισμός ως διατηρητέου κτιρίου στη Χώρα Σιάτι¬ 
στας του Χρήστου Τζιουκαλά. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομι¬ 
κός Κανονισμός» και ειδικότερα των άρθρων 3 και 4 αυ¬ 
τού, όπως τροποποιήθηκε μεταγενέστερα (άρθρο I Ν. 
1772/1988-ΦΕΚ 91 Α). 

β) Των Π. Δ/των 358/1986 (ΦΕΚ 158 Α ) 92/1987 
(ΦΕΚ 51 Α') και 492/1988 (ΦΕΚ 224 Α'), για τις αρμοδιό¬ 
τητες και τον οργανισμό του Υπουργείου Βόρειας Ελλά¬ 
δας, αντίστοιχα. 

2. Την απόφαση Υ 704/19.8.1988 (ΦΕΚ 575 Β') του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 8.11.1992 αιτιολογική έκθεση της Διεύθυν¬ 
σης Πολιτισμού του Υπουργείου Μακεδονίας - Θράκης. 

4. Την από 10.12.92 απάντηση - ένσταση του ιδιοκτή¬ 
του Χρήστου Τζιουκαλά στη Χώρα - Σιάτιστας Κοζάνης και 
την από 11.2.93 αίτησή του, σε σχέση με την παραπάνω 
αιτιολογική έκθεση, αποφασίζουμε: 

1. Χαρακτηρίζουμε ως διατηρητέο το κτίριο που βρίσκε¬ 
ται στο ιστορικό τόπο Χώρα Σιάτιστας Κοζάνης φεράμενο 
ως ιδιοκτησίας Χρήστου Τζιουκαλά, όπως φαίνεται στο 
τοπογραφικό διάγραμμα σε κλίμακα 1:100, που θεωρή¬ 
θηκε από το Διεύθυνση Πολιτισμού και που σε σμίκρυνση 
αντίτυπό του δημοσιεύεται με την απόφαση αυτή, γιατί 
βρίσκεται στον ιστορικό τόπο της Χώρας - Σιάτιστας και 
έχει αξιόλογα στοιχεία Λαϊκής αρχιτεκτονικής που πρέπει 
να διατηρηθούν. 


2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφόσον δεν αλλοιώνεται ο γενικός αρχι¬ 
τεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμβου¬ 
λίου Επικράτειας, εντός προθεσμίας εξήντα (60) ημερών, 
αρχομένης από της επομένης της δημοσιεύσεώς της στην 
Εφημερίδα της Κυβερνήσεως, σύμφωνα με τις διατάξεις 
του άρθρου 46 του Ν.Δ. 170/1973 (ΦΕΚ 229 Α'), όπως 
αυτό αντικαταστάθηκε από το άρθρο 28 του Ν. 702/1977 
(ΦΕΚ 268 Α'). 

6. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, ή προϋπολογισμού του Δήμου Σιάτι¬ 
στας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Ιουλίου 1993 

Ο ΥΠΟΥΡΓΟξ 

ΠΑΝΑΓΙΏΤΗΣ ΧΑΤΖΗΝΙΚΟΛΑΟΥ 

Αριθ. 1540 (3) 

Τροποποίηση ρυμοτομικού σχεδίου οικισμού Γ. Καραϊ- 
σκάκη Κοινδτητος ΜαυρομματΙου Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. Δ/τος της 17.7.23 «περί σχεδίων 
πόλεων κ.λπ.» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70 αυτού. 

2. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το υπ’ αριθμ. 1018/71 Ν. Δ/ 
γμα και με την παρ. 3 του άρθρου 34 του Ν. 1577/85. 

3. Τις διατάξεις του υπ’ αρ. 183/86 Π. Δ/τος. 

4. Την υπ’ αριθμ. 314/28.1.91 (ΦΕΚ 67/Δ/14.2.91) 
απόφαση Νομάρχου Καρδίτσας περί «εγκρίσεως Πολεο- 
δομικής μελέτης αναθεωρήσεως οικισμού ΜουζακΙου και 
οικισμού Γ. Καραϊσκάκη». 

5. Τις διατάξεις του Ν. 2081 /92 (ΦΕΚ 154/Α/92) και δη 
το άρθρο 27 «περί ελέγχου δαπανών». 

6. Την υπ’ αρ. 81/1992 απόφαση του Κοινοτικού Συμ¬ 
βουλίου της Κοινότητας ΜαυρομματΙου, σύμφωνα με την 
οποία ομόφωνα αποφασίζεται η τροποποίηση στα Ο.Τ. 56 
και 57 του ρυμοτομικού σχεδίου του οικισμού Γ. Καραϊ- 
σκάκη. 

7. Την υπ’ αριθμ. 1/1993 απόφαση του Συμβουλίου 
Χ.Ο.Π. του Ν. Καρδίτσας σύμφωνα με την οποία ομόφωνα 
γνωμοδοτεί υπέρ της συγκεκριμένης τροποποιήσεως. 

8. Το υπ’ αριθμ. 713/1993 έγγραφο της Κοινότητας 
ΜαυρομματΙου σύμφωνα με το οποίο δεν προκαλείται 
καμμιά δαπάνη. 

Επειδή 


η αλλαγή της θέσεως της εκκλησίας, όπως στο συνο- 
δεύον την παρούσα τοπογραφικό διάγραμμα φαίνεται, 
εξυπηρετεί λειτουργικούς λόγους, η δε αύξηση του συ- 
ντελεστού δόμησης (Σ.Δ.) και της καλύψεως στο Ο.Τ. που 
προορίζονται για ανέγερση βρεφονηπιακού σταθμού και 
αίθουσας πολλαπλών χρήσεων, αποσκοπεί στην επίτευξη 
καλύτερης δομήσεως στα αναφερόμενα κοινωφελή κτί- 
σματα, αποφασίζουμε: 

Άρθρο 1 

Τροποποιούμε το ρυμοτομικό σχέδιο του οικισμού Γ. 
Καραϊσκάκη της Κοινότητας ΜαυρομματΙου Ν. Καρδίτσας 
αλλάζοντας τη θέση του προβλεπόμενου χώρου ναού και 
αυξάνοντας το Σ.Δ. σε 0,80 και την κάλυψη σε 50% στα 
Ο.Τ. 56 και 57, όπως στο συνοδεύον την παρούσα τοπο- 
γραφικό διάγραμμα φαίνεται. 

Άρθρο 2 

Η παρούσα με το συνοδεύον τοπογραφικό διάγραμμα 
να δημοσιευθεί στην Εφημερίδα της Κυβερνήσεως. 

Η ισχύς της παρούσας αρχίζει από την ημέρα της δημο- 
σιεύσεως στην Εφημερίδα της Κυβερνήσεως. 

Άρθρο 3 

Η παρούσα τροποποίηση δεν προκαλεί ουδεμία δα¬ 
πάνη. 

Καρδίτσα, 28 Ιουνίου 1993 
Ο Νομάρχης 

ΘΕΟΔΩΡΟΣ ΚΑΝΕΛΛΟΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στο ΦΕΚ 443/4.5.93 (τεύχος Δ') στο οποίο δημοσιεύ¬ 
τηκε η 2557/13.4.93 απόφαση του Δημάρχου Λάρισας, 
σχετικά με την τροποποίηση του εγκεκριμένου σχεδίου 


πόλης Λάρισας διορθώνεται το εσφαλμένο πριν από τις 
διατάξεις που τίθενται υπ’ όψη της τροποποίησης «Ο ΝΟ¬ 
ΜΑΡΧΗΣ ΛΑΡΙΣΑΣ» στο ορθό: «Ο ΔΗΜΑΡΧΟΣ ΛΑΡΙ¬ 
ΣΑΣ». 

(Από το Δήμο Λάρισας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


